Държавен вестник, бр. 16, 2023 г., стр. 3

БРОЙ  16	
Д Ъ Р Ж А В Е Н  В Е С Т Н И К 	
СТР.  3  
на предоставената им неправомерна и несъв-
местима държавна помощ.
(2) В документите по чл. 26, ал. 1 от 
ЗУСЕФСУ може да се определят и други 
изисквания към кандидатите, включително 
изисквания за липса на обстоятелства по чл. 55 
от Закона за обществените поръчки, като се 
посочват и съответните документи, с които 
се доказва съответствието с тези изисквания.
(3) Изискванията по чл. 54, ал. 1, т. 3 от 
Закона за обществените поръчки може да не 
се прилагат, за да се защитят особено важни 
държавни и обществени интереси, когато това 
е предвидено и мотивирано в документите по 
чл. 26, ал. 1 от ЗУСЕФСУ.
(4) Изискванията по ал. 1 и 2 се прилагат и 
за партньорите на кандидата, като за тяхното 
доказване се прилага редът по ал. 7. По отно-
шение на асоциираните партньори се прилага 
изискването по чл. 54, ал. 1, т. 7 от Закона за 
обществените поръчки.
(5) Изискванията по чл. 54, ал. 1, т. 1, 2 и 7 
и, когато е приложимо – по чл. 55, ал. 1, т. 5 
от Закона за обществените поръчки, се отна-
сят за физическите лица, които представляват 
кандидата или партньора, съгласно регистъра, 
в който е вписано юридическото лице, ако 
има такъв, или документите, удостоверяващи 
правосубектността му.
(6) В процедура чрез директно предоставяне 
изискванията към конкретните бенефициенти, 
техните партньори и асоциирани партньори 
се определят в документите по чл. 26, ал. 1 
от ЗУСЕФСУ.
(7) Съответствието с изискванията по ал. 1, 
2 и 6 се доказва:
1. при кандидатстване – с декларации;
2. при предоставянето на безвъзмездната 
финансова помощ:
а) с официални документи, издадени от съ-
ответните компетентни органи, или заверени 
копия от тях – за обстоятелствата, за които 
такива документи се издават;
б) с декларации – за всички останали об-
стоятелства, които не са били декларирани 
на предходен етап, или когато е настъпила 
промяна във вече декларирани обстоятелства.
Чл. 8. При кандидатстването и предоста-
вянето на безвъзмездна финансова помощ 
управляващият орган няма право да изисква 
представяне на документи, когато данните в 
тях са достъпни чрез публичен безплатен ре-
гистър или когато информацията или достъпът 
до нея се предоставя от компетентния орган 
на управляващия орган по служебен път.
Чл. 9. С мотивирано решение ръководите-
лят на управляващия орган може да прекрати 
процедура за предоставяне на безвъзмездна 
финансова помощ при обявено извънредно 
положение или когато е настъпило бедствие 
съгласно Закона за защита при бедствия с 
цел осигуряване на финансиране съобразно 
необходимостта от мерки и за преодоляване 
на настъпилите последици.
Г л а в а  в т о р а
ПРАВИЛА ЗА ОЦЕНЯВАНЕ НА ПРОЕКТ-
НИ ПРЕДЛОЖЕНИЯ
Раздел I
Оценяване на проектни предложения чрез 
подбор
Чл. 10. (1) При процедура чрез подбор се 
извършва:
1. оценяване на всяко проектно предложение, 
подадено в срок, което включва:
а) оценка на административното съответ-
ствие и допустимостта;
б) техническа и финансова оценка;
2. класиране на проектните предложе-
ния, чиято оценка е по-голяма или равна на 
минимално допустимата по чл. 20, ал. 1, в 
низходящ ред;
3. определяне на проектни предложения, за 
които се предоставя финансова помощ.
(2) Всеки кандидат може писмено да оттегли 
своето проектно предложение от оценителния 
процес, като в този случай оценителната ко-
мисия не разглежда оттегленото предложение. 
Оттеглянето на предложението се записва в 
оценителния доклад.
Чл. 11. (1) Преди провеждане на процедура 
чрез подбор може да бъде извършен предва-
рителен подбор на концепции за проектни 
предложения, когато това е предвидено в 
документите по чл. 26, ал. 1 от ЗУСЕФСУ.
(2) Концепциите за проектни предложения 
се подават, представени във формуляра за 
предварителен подбор, в едномесечен срок от 
датата на публикуване на обявата за откриване 
на процедурата, освен ако в нея не е определен 
по-дълъг срок.
Чл. 12. (1) Формулярът за кандидатстване, 
който съдържа проектното предложение, се 
подава в срока, посочен в обявата за откри-
ване на процедурата чрез подбор, съответно 
в поканата по чл. 18, ал. 4.
(2) Срокът по ал. 1 не може да бъде по-кратък 
от 60 дни, а за инфраструктурни проекти – от 
90 дни. По изключение срокът за подаване на 
проектни предложения може да бъде съкратен 
с до 30 дни, ако:
1. в обявата за откриване на процедурата 
е указана датата на откриване на следва-
щата процедура за финансиране на същите 
допустими дейности при същите условия за 
кандидатстване;
2. в рамките на календарната година е про-
ведена или е прекратена друга процедура за 
финансиране на същите допустими дейности 
при същите условия за кандидатстване.
(3) Срокът по ал. 1 не може да бъде по-кратък 
от 90 дни, а за инфраструктурни проекти – от 
120 дни, когато съответната процедура не е 
била включена в публикуваната в срока по